	[image: ]
	

	
	Nr. 50109/28.08.2026

	
	Serviciul Managementul Resurselor Umane
E-mail: resurseumane@primariasm.ro
Tel: 0261.702.561, 0261.702.530






ANUNȚ 
concurs de recrutare pentru ocuparea  unui post unic
aferent funcției publice de execuție vacante de consilier,
 clasa I, grad profesional Debutant, Compartiment Stare Civilă, Direcția de Evidență a persoanelor Municipiului Satu Mare



[bookmark: _Hlk159404123]
Primăria Municipiului Satu Mare având în vedere prevederile art. XXII alin.(3) lit. a)  Legea nr.141/2025  privind unele măsuri fiscal-bugetare, cu modificările și completările ulterioare,  precum şi pentru prorogarea unor termene și prevederile art. VII alin. (7)/XI/XII din O.U.G nr. 121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrativ inițiază procedura de organizare a concursului de recrutare pentru ocuparea unui post unic aferent funcției publice de execuție vacante : 
	Nr. crt.
	Funcția publică
	ID 
	Clasa
	Grad profesional 
	Structura funcțională

	1
	Consilier 
	613183
	I
	Debutant
	Compartiment Stare  Civilă



I . Condiții generale:

Candidații trebuie să îndeplinească condițiile generale prevăzute de art. 465 alin (1) din OUG nr. 57/2019 privind Codul administrativ, cu modificările şi completările ulterioare.  Poate participa la concursul pentru ocuparea postului persoana care îndeplinește următoarele condiții:
a) are cetățenia română şi domiciliul în România;
b) cunoaște limba română, scris şi vorbit;
c) are vârsta de minimum 18 ani împliniți;
d) are capacitate deplină de exercițiu;
e) este apt din punct de vedere medical şi psihologic să exercite o funcție publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităților specializate acreditate în condițiile legii;
f) îndeplinește condițiile de studii şi vechime în specialitate prevăzute de lege pentru ocuparea funcției publice (conform anunțului de concurs) ;
g) dovedește prin certificat sau, după caz, prin alt tip de document absolvirea unei perfecționări sau specializări stabilite expres de lege pentru ocuparea unor funcții publice;
g¹)  are cunoștințe teoretice în domeniul tehnologiei informației, nivel utilizator începător; (nu se 
       aplică funcțiilor publice vacante şi temporar vacante care se ocupă prin concurs organizat în 
       condițiile prevăzute la art. VII şi art. XV din OUG nr. 121/2023)  
g²)  îndeplinește condiția de ocupare a postului referitoare la obținerea unui aviz sau a unei  
       autorizații, în condițiile legii, în situația în care pentru funcția publică respectivă este 
       prevăzută ca obligatorie această condiție de ocupare a postului, justificată de îndeplinirea 
       unor atribuții care necesită un  astfel de aviz sau autorizație;   
h) nu a fost condamnată pentru săvârșirea unei infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care ar face-o incompatibilă cu exercitarea funcției publice, cu excepția situației în care a intervenit reabilitarea, amnistia post-condamnatorie sau dezincriminarea faptei;
i) nu le-a fost interzis dreptul de a ocupa o funcție publică sau de a exercita profesia ori activitatea în executarea căreia a săvârșit fapta, prin hotărâre judecătorească definitivă, în condițiile legii;
j) nu a fost destituită dintr-o funcție publică sau nu i-a încetat contractul individual de muncă pentru motive disciplinare în ultimii 3 ani;
k) nu a fost lucrător al Securității sau colaborator al acesteia, în condițiile prevăzute de legislația specifică;
l) i s-a aplicat una dintre modalitățile de ocupare a funcțiilor publice prevăzute la art. 466 alin. (2).

Condiția de ocupare a funcției publice prevăzută la alin. (1) lit. g2) se îndeplinește în termenele și condițiile prevăzute de legislația specifică.   
Pentru ocuparea funcțiilor publice de conducere, candidații trebuie să fie absolvenți cu diplomă ai studiilor universitare de master în domeniul administrației publice, management sau în specialitatea studiilor necesare ocupării funcției publice sau cu diplomă echivalentă conform prevederilor art. 57 alin. (2) din Legea nr. 199/2023.   



 II. Cerințe specifice consilier, clasa I, grad profesional  Debutant, ID 613183– Compartiment 
Stare Civilă, Direcția de Evidență a persoanelor Municipiului Satu Mare ( prevăzute în fișa postului)

· Studii universitare de licență absolvite cu diplomă de licență sau echivalentă;

· Domenii de studiu: 
· Administrație Publică (Specializare)

· Cunoștințe limba maghiară: nivel mediu, conform art. 94 din OUG 57/2019, privind Codul administrativ, cu modificările și completările ulterioare;

· Vechime minimă în specialitatea studiilor necesare exercitării funcției publice este 0 ani; 

· Program de lucru regulat, cu normă întreagă, durata timpului de lucru fiind 8 ore/zi, 40 ore/săptămână.





 III. Calendarul concursului:

· [bookmark: _Hlk184820888]verificarea eligibilității candidaților are loc în termen de maximum 5 zile lucrătoare de la data expirării termenului de depunere a dosarelor
· Perioadă depunere contestație la verificarea eligibilității candidaților: ﻿în termen de o zi lucrătoare de la data afișării rezultatului verificării eligibilității candidaților.
· Perioadă soluționare contestații la verificarea eligibilității candidaților: ﻿în termen de o zi  lucrătoare de la expirarea termenului de depunere a contestațiilor.

· proba suplimentară – testarea cunoștințelor lingvistice limba maghiară: 15.10.2026,ora 12:00, Sala de ședințe a Consiliului Local Satu Mare, la sediul instituției P-ța 25 Octombrie  nr 1, Satu Mare;

· afișare rezultat probă suplimentară: 15.10.2026

· proba scrisă are loc în data de 20.10.2026, ora 12:00, Sala de ședințe a Consiliului Local Satu Mare, la sediul instituției P-ța 25 Octombrie  nr 1, Satu Mare;

· afișare rezultat proba scrisă în data de: 21.10.2026;

· proba interviu, va avea loc în termen de maximum 5 zile lucrătoare de la data susținerii probei scrise, la sediul instituției, și va fi susținută doar de către candidații care au obținut la proba scrisă minimum 50 puncte. Data interviului va fi comunicată odată cu afișarea rezultatelor la proba scrisă.           

IV. Perioada şi modalitatea de înscriere:

Dosarele candidaților vor fi preluate de către secretarul comisiei de concurs , doamna Timaru Dana Alina, consilier, grad profesional superior,  în cadrul Serviciului Managementul Resurselor Umane, telefon 0261702530, e- mail: dana.timaru@primariasm.ro, parter, camera 16, la sediul instituției, P-ţa 25 Octombrie nr. 1, în termen de 20 de zile de la data publicării anunțului, 15.09.2026, pe site-ul instituției   ( https://www.primariasm.ro/anunturi-concurs ), respectiv în perioada 15.09.2026 – 05.10.2026, zilnic, între orele 09:00-15:00.

Conform prevederilor art. VII alin. (17)din OUG nr.121/2023 pentru modificarea şi completarea Ordonanței de urgență a Guvernului nr. 57/2019 privind Codul administrativ, precum şi pentru modificarea art. III Ordonanța de urgență a Guvernului nr. 191/2022 pentru modificarea şi completarea Ordonanței de urgență a Guvernului nr. 57/2019 privind Codul administrativ, dosarele de participare la concurs  se pot depune personal de către candidat, se pot transmite prin intermediul unui serviciu de curierat sau se pot transmite electronic la adresa de e-mail: resurseumane@primariasm.ro. Dosarelor de concurs transmise de candidați la adresa de e-mail indicată de autoritatea sau instituția publică în anunțul de concurs după terminarea programului de lucru al autorității sau instituției publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen. 

Documentele care constituie dosarul de concurs se depun în copie, cu obligația candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfășurării probei interviului, sub sancțiunea neemiterii actului administrativ de numire în funcția publică în cazul promovării concursului.



V. Conținutul dosarului de concurs 

Dosarul de concurs conține, în mod obligatoriu:
a) formularul de înscriere prevăzut la art.137 lit b) din Anexa nr.10 din OUG nr.57/2019, cu modificările şi completările ulterioare prin raportare la art. VII din OUG nr.121/2023;
b) copia cărții de identitate;
c) copia actului doveditor emis de autoritățile competente, în cazul în care a intervenit schimbarea numelui consemnat în certificatul de naștere;
d) copia carnetului de muncă şi/sau a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor necesare pentru ocuparea postului, potrivit prevederilor din prezentul cod, după caz;
e) copii ale diplomelor de studii sau echivalente, certificatelor şi altor documente care atestă efectuarea unor specializări şi perfecționări sau deținerea unor competențe specifice, după caz;
f) adeverinței care atestă starea de sănătate corespunzătoare, eliberată cu cel mult 6 luni anterior demarării etapei de selecție de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;
g) cazierul judiciar*;
h) declarația pe propria răspundere, prin completarea rubricii corespunzătoare din formularul de înscriere, sau adeverința care să ateste lipsa calității de lucrător al Securității sau colaborator al acesteia, în condițiile prevăzute de legislația specifică;
i) declarația pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.
      Pentru funcțiile publice de conducere, dosarul de concurs include și copia diplomei de master în domeniul administrației publice, management sau în specialitatea studiilor necesare ocupării funcției publice sau a diplomei echivalente conform prevederilor art. 57 alin. (2) din Legea nr. 199/2023, cu modificările și completările ulterioare.
Copiile actelor din dosarul de concurs se vor  prezenta însoțite de documentele originale, care se certifică pentru conformitatea  sau în copii legalizate. 
Cazierul judiciar poate fi înlocuit cu o declarație pe proprie răspundere prin completarea rubricii corespunzătoare din formularul de înscriere. În acest caz candidatul declarat admis la proba de verificare a eligibilității şi care nu a solicitat expres la înscrierea la concurs preluarea informațiilor direct de la autoritatea sau instituția publică competentă, are obligația de a completa dosarul de concurs cu originalul documentului pe tot parcursul desfășurării concursului, dar nu mai târziu de data şi ora organizării interviului, sub sancțiunea neemiterii actului administrativ de numire. În situația în care, la înscrierea la concurs , candidatul solicită expres preluarea informațiilor direct de la autoritatea sau instituția publică competentă, extrasul de pe cazierul judiciar se solicită potrivit legii şi procedurii aprobate la nivel instituțional.
Conform dispozițiilor art. VII alin.(15) din OUG nr. 121/2023 coroborate cu cele ale art.38 alin. (7) din Anexa 10 la OUG nr. 57/2019, cu modificările şi completările ulterioare, modelul orientativ al adeverinței eliberate de angajator pentru perioada lucrată care atestă vechimea în muncă şi în specialitatea studiilor este prevăzut la art.137 lit e) din Anexa 10 la OUG nr.57/2019, cu modificările şi completările ulterioare.

VI: BIBLIOGRAFIE ȘI TEMATICĂ pentru: concursul de recrutare pentru ocuparea  unui post unic aferent funcției publice de execuție vacante de consilier, clasa I, grad profesional Debutant, ID 613183– Compartiment Stare Civilă , Direcția de Evidență a persoanelor Municipiului Satu Mare

	BIBLIOGRAFIE
	TEMATICĂ

	Constituția României, republicată
	Constituția României, republicată

	Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare
	Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare

	Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare
	Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare

	Ordonanța de urgență a Guvernului nr. 57/2019 privind Codul administrativ, cu modificările și completările ulterioare - Partea I, titlul I și titlul II ale părții a II-a, titlul I al părții a IV-a, titlul I și II ale părții a VI-a 
	Partea I (Dispoziții generale), titlul I (Guvernul) și titlul II (Administrația publică centrală de
specialitate) ale Părții a II-a, titlul I (Prefectul și subprefectul) al Părții a IV-a, titlul I (Dispoziții generale) și II (Statutul funcționarilor publici ) ale Părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

	Legea nr. 119 / 1996 cu privire la actele de stare civilă, republicată,  cu modificările și completările ulterioare;
	Legea nr. 119 / 1996 cu privire la actele de stare civilă, republicată,  cu modificările și completările ulterioare;

	Hotărârea nr. 255 / 2024 pentru aprobarea Normelor metodologice de aplicare unitară a dispozițiilor în materie de stare civilă, cu modificările și completările ulterioare
	Hotărârea nr. 255 / 2024 pentru aprobarea Normelor metodologice de aplicare unitară a dispozițiilor în materie de stare civilă, cu modificările și completările ulterioare

	Legea nr. 16 / 1996 a  Arhivelor Naționale, republicată cu modificările și completările ulterioare;
	Legea nr. 16 / 1996 a  Arhivelor Naționale, republicată cu modificările și completările ulterioare;



Atribuțiile postului3     
1. Deplasarea cu stația mobilă și asigurarea relației directe cu cetățenii pentru preluarea documentelor, consilierea viitorilor soți, oficierea căsătoriilor și eliberarea certificatelor de căsătorie.
2. Preluarea cererilor și acordarea de asistență/consiliere directă publicului în cadrul deplasărilor cu stația mobilă (efectuate ori de câte ori este nevoie, conform legii și dotărilor existente, în parcuri publice, penitenciar, la domiciliul persoanelor netransportabile sau cu dizabilități etc.).
3. Desfășurarea unei activități de stare civilă care presupune interacțiune directă și permanentă cu publicul/cetățenii (atât în sediu, cât și în afara instituției, de luni până vineri, la sfârșit de săptămână și de sărbători legale), respectând conduita profesională specifică ofițerului de stare civilă.
4. Informarea și consilierea directă a cetățenilor la ghișeu și prin intermediul avizierului cu privire la actele necesare, condițiile legale și procedurile de stare civilă, actualizând periodic informațiile pentru a facilita o comunicare clară și accesibilă cu publicul.
5. Oficierea căsătoriilor în limba română, precum și asigurarea comunicării specifice și a asistenței lingvistice, la cererea expresă a beneficiarilor, în limba maternă a minorității naționale (limba maghiară), conform prevederilor legale privind administrația publică locală și drepturile persoanelor aparținând minorităților naționale.
6. Relaționarea directă în vederea verificării, preluării și validării actelor de stare civilă în condițiile legii, inclusiv prin introducerea și prelucrarea datelor în SIMISC.
7. Desfășurarea activităților de arhivare și gestionare a relației cu cetățenii pe linie arhivistică:
· Preluarea și pregătirea lucrărilor/cererilor depuse de cetățeni pentru eliberarea actelor de identitate în vederea arhivării (gruparea pe unități arhivistice, ordonarea cronologică a documentelor primare sau în funcție de alte criterii);
· Inventarierea dosarelor/documentelor deținute de Compartimentul Stare civilă, înregistrarea inventarelor și atribuirea numerelor de inventar;
· Selecționarea unităților arhivistice în vederea eliminării, cu respectarea termenelor din Nomenclatorul arhivistic;
· Întocmirea lucrării de selecționare a documentelor propuse pentru eliminare;
· Clasarea fișelor de evidență locală și alte activități de arhivare conform legislației;
· Distrugerea securizată a documentelor, prin proceduri ce fac imposibilă identificarea datelor cu caracter personal.
8. Inventarierea colțurilor actelor de identitate anulate, predate de cetățeni cu ocazia încheierii căsătoriei și eliberării certificatelor de stare civilă.
9. Consilierea declaranților decesului și întocmirea semestrială a proceselor-verbale de comunicare a colțurilor actelor de identitate ale persoanelor decedate sau a declarațiilor motivate privind lipsa acestora (cu menționarea seriei și numărului), transmise S.P.C.L.E.E.P./primăriilor competente.
10. Asigurarea activității de lucru cu publicul și asumarea răspunderii privind legalitatea, corectitudinea înscrisurilor pe marginea actelor de stare civilă, eliberarea adeverințelor și a certificatelor de stare civilă solicitate de cetățeni.
11. Executarea sarcinilor transmise de D.G.E.P. București privind implementarea de noi aplicații și valorificarea datelor în acțiuni de interes general și local ce implică servicii dedicate populației.
12. Operarea mențiunilor pe marginea actelor de stare civilă la cererea cetățenilor sau din oficiu.
13. Desfășurarea unei activități directe de relații cu publicul și servicii de ghișeu, ale cărei scopuri principale sunt aplicarea legislației privind taxele speciale la nivelul Municipiului Satu Mare, îndrumarea cetățenilor și încasarea veniturilor la bugetul local:
· Acordarea de asistență cetățenilor privind organizarea evidenței creanțelor din sancțiuni contravenționale;
· Colaborarea cu personalul de specialitate în cauzele referitoare la contestații la executare silită formulate de cetățeni;
· Interacțiunea directă cu contribuabilii pentru emiterea notelor de plată privind taxele speciale și organizarea evidenței acestora;
· Îndeplinirea sarcinilor de informare, stabilire, urmărire și recuperare (amiabilă sau judiciară) a creanțelor fiscale ale bugetului local în relația cu cetățenii.
14. Îndeplinirea atribuțiilor conform Standardului „Managementul riscului” (OMFP nr. 400/2015):
· Identificarea riscurilor asociate activităților de lucru cu publicul și serviciilor de stare civilă;
· Evaluarea, ierarhizarea și prioritizarea riscurilor specifice interacțiunii directe cu cetățenii;
· Stabilirea strategiei de gestionare a riscurilor în cadrul activității cu publicul;
· Revizuirea, raportarea periodică și elaborarea Registrului riscurilor/raportului anual pentru structura de stare civilă.


Primar,
Kereskényi Gábor

